钦定古今图书集成/理学汇编/学行典/第008卷 > 邵子皇极经世一 > 《观物内篇之二》
## 钦定古今图书集成/理学汇编/学行典/第008卷 > 邵子皇极经世一 > 《观物内篇之二》

“人之所以能灵于万物者，谓其目能收万物之色，耳
能收万物之声，鼻能收万物之气，口能收万物之味。”
声色气味者，万物之体也；目耳鼻口者，万人之用也。

〈注〉“人有耳目口鼻，物有声色气味。”人之耳目口鼻能收物之声色气味者，盖以人之与物，本乎天地之一气，同乎天地之一体也。是故圣人尽己之性，能尽人之性；尽人之性，能尽物之性。己之与人，人之与物，本乎一道故也。

体无定用，惟变是用；用无定体，惟化是体；体用交而
人物之道于是乎备矣。

“体本无体，故《唯化》是体。用本无用，故惟变是用。” 体用变化，天地之至妙者也。自非圣人，孰能与于此乎。

“然则人亦物也，圣亦人也。有一物之物，有十物之物，
有百物之物，有千物之物，有万物之物，有亿物之物，
有兆物之物。生一一之物，当兆物之物者，岂非人乎？
有一人之人，有十人之人，有百人之人，有千人之人，
有万人之人，有亿人之人，有兆人之人。生一一之人，
当兆人之人者，岂非圣乎？是知人也者，物之至者也”；
圣也者，人之至者也。物之至者，始得谓之物之物也；
人之至者，始得谓之人之人也。夫“物之物”者，至物之
谓也；“人之人”者，至人之谓也。以一至物而当一至人，
则非圣人而何人？谓之不圣，则吾不信也。

物有巨细，人有贤愚，有一物之物，有十物之物，有百物之物，有千物之物，有万物之物，有《亿物之物》。

“有兆物之物。物之巨细如此，生一一之物，能当兆物者，人之谓也。言人能兼兆物也。有一人之人，有十人之人，有百人之人，有千人之人，有万人之人，有亿人之人，有兆人之人。人之贤愚如此，生一一之人，能当兆人者，圣人之谓也。言圣人能兼兆人也。圣人非徒能兼兆人，又能兼兆物，能兼兆物，兆人又能兼天地” 者，圣人之谓也。兼兆物则谓之至物，兼兆人则谓之至人。至物者物之物也，至人者人之人也。以一至物当一至人，则谓之圣人。麒麟之于走兽，凤凰之于飞鸟，物之至者也。圣人之于人，人之至者也。天下之物，或相倍蓰，或相千万，物之不齐，物之情也。物之不齐如此，唯圣人能尽之者，以能兼兆物，兼兆人，又能兼“天地” 故也。

何哉？谓其能以“一心观万心，一身观万身，一物观万
物，一世观万世”者焉。

“天下人之心” ，一人之心是也，故能以一心观万心。“天下人之身” ，一人之身是也，故能以一身观万身。“万物之理” ，一物之理是也，故能以一物观万物。“万世之事” ，一世之事是也，故能以一世观万世。圣人能兼天地人物，又能兼古今，故能如此。

又谓“其能以心代天意，口代《天》言，手代《天》工，身代天
事”者焉。

圣人心合天意，言行皆与天合，故能以心代天意，口代天言，手代天工，身代天事。天地以无心为心，天何所容心哉？故唯能无心而后能代天意。天何言哉？“四时行焉，百物生焉，天何言哉？” 故唯能无言而后能代天言。“云行雨施，品物流形，天何为哉？” 故唯能无为而后能代天工天事焉。

又谓“其能以上识天时，下尽地理，中尽物情，通照人
事”者焉。

知阴阳消长之道，故能“上识天时；知刚柔夷险之理，故能下尽地理；知巨细品类之别，故能中尽物情；达利害成败之几，故能通照人事。”

又谓其“能以弥纶天地，出入造化，进退古今，表里人
物者焉。”

“能与天地参” ，故能弥纶天地；“能显诸仁，藏诸用” ，故能出入造化；“能通乎昼夜之道” ，故能进退古今；能尽人之性以尽物之性，故能表里人物。

“噫！圣人者，非世世而效圣焉”，吾不得而目见之也。虽
然，吾不得而目见之，察其心，观其迹，探其体，潜其用，
虽亿万千年，亦可以理知之也。

圣人不世出也，故曰：“非世世而效圣焉。” 察心观迹，探体潜用，先圣后圣，其道一也。或见而知之，或闻而知之，故虽亿万千年，亦可以理知之，犹旦暮之间也。

人或告我曰：“天地之外，别有天地万物。异乎此。天地
万物则吾不得而知之，非唯吾不得而知之也，圣人
亦不得而知之也。凡言知者，谓其心得而知之也；言
言者，谓其口得而言之也。心尚不得而知之，口又恶
得而言之乎？以心不可得知而知之，是谓妄知也；以
口不可得言而言之，是谓妄言也。吾又安能从妄人”
而行“妄知”妄言者乎？

天地万物皆一本，故虽万殊，理无异致。乾坤之道，易简而已，易简而天下之理得矣。妄言妄知者，不知易简之道，奋私知，肆邪说，以灭天理，《孟子》所谓“恶夫凿” 者也。